Ліст Змітрака Бядулі да Антона і Івана Луцкевічаў
Браточкі Антон і іван!

Чалом, чалом, даражэнькія. Не маю слоў пісаць вам, як я 
рад быў, атрымаўшы вестку аб Вас. Вельмі цешыўся я з Вашай 
працы за гэты час. Пад Вялікарасіяй у Менску гэтага зрабіць 
нельга было нават за час волі. Цэнтралістычныя тэндэнцыі 
народных камісараў ціскалі і душылі беларусаў, бадай, горш 
за Мікалая. Паявілася ў нас, праўда, шмат новых людзей — 
ссыльныя з Сібіры і інш.

Большая частка нашых людзей палітыкай займалася. З газет 
нашых аб усім даведаецеся. Што датычыць мяне, дык я быў 
заняты, бадай, увесь час службай па «абмундзіраванню арміі» 
як ваеннаабавязаны, але штосьці і я рабіў. Можа, якім спосабам 
вырвецеся да нас.

Цалую Вас моцна.

Кланяюся ўсім!

Ваш Бядуля.

Лісты
Лісты да Антона Луцкевіча
Лісты да Івана Луцкевіча
Лісты Змітрака Бядулі